Spitalul Municipal Sighetu Marmației își întinde brațele către comunitate în cadrul unei campanii de donare de sânge intitulată "Noi punem suflet, voi sânge". Această inițiativă, desfășurată în colaborare cu Centrul de Transfuzie Sanguina Maramureș, își propune să aducă speranță și sprijin pentru cei care luptă pentru viață.
Campania va avea loc în data de 3 aprilie 2024, între orele 09:00 și 13:00, la demisolul Ambulatoriului Integrat din cadrul Spitalului Municipal Sighetu Marmației.
Statisticile evidențiază faptul că unul din zece pacienți din spitalele din România are nevoie urgentă de sânge. Cu toate acestea, doar 2% din populația României donează sânge în mod regulat, ceea ce este insuficient pentru a acoperi necesitățile crescânde ale pacienților. Este important să conștientizăm că oricare dintre noi, în orice moment, am putea avea nevoie de sânge sau să fim alături de unul dintre cei dragi care se confruntă cu o situație medicală dificilă.
Fiecare donator reprezintă o rază de speranță pentru cei aflați în suferință. Un gest simplu, precum donarea a 450 ml de sânge, ar putea salva până la trei vieți. Prin urmare, este esențial să ne unim eforturile și să contribuim în mod activ la această cauză nobilă.
Campania "Noi punem suflet, voi sânge" nu ar fi posibilă fără susținerea unei echipe devotate, formată din donatori voluntari și cadre medicale pregătite să facă față oricărei situații neprevăzute. Fiecare donator va fi întâmpinat cu căldură și respect, într-o atmosferă relaxantă și propice procesului de donare.